
• paul - sunt in spania de 5 ani si vreau sa ma apuc de apicultura am o 

■Dorind să arate că în cel mai sudic oraş din judeţul nostru, valorile sunt cu 
adevărat respectate, fostul manager al Spitalului Orăşenesc Bălceşti, juristul Gabriel Popescu a ţinut să 
propună atât primarului Ion Curelaru, cât şi echipei de consilieri locali ai oraşului Bălceşti, ca reputatul om de 
ştiinţă bălceştean să primească titlul de cetăţean de onoare. „Nu o dată s-a spus despre Florentin 
Smarandache că este mult mai cunoscut peste hotare, decât în Bălceştiul natal. De aceea am ţinut să fac o 
propunere primarului Ion Curelaru precum şi consilierilor locali de la Consiliul Local Bălceşti să-i acorde lui 
Florentin Smarandache titlul de cetăţean de onoare al oraşului. Nu se nasc mereu oameni de valoare sa”, a 
precizat Gabriel Popescu. 



Cine e Florentin Smarandache: 



La data de 10 decembrie 1954 s-a născut în comuna Bălceşti Florentin Smarandache, a absolvit Şcoala 
Generală în Bălceşti (1961-1969), apoi Liceul Pedagogic (1969-1972 în Craiova, continuând la Rm. Vâlcea, 
1972-1974) obţinând diploma de învăţător. 

Stagiul militar cu termen redus la efectuat în Medgidia (1974-1975). A absolvit Facultatea de Ştiinţe, secţia 
Informatică, a Universităţii din Craiova (1975-1979) ca şef de promoţie; obţine doctoratul în matematică 
(Teoria Numerelor) la Universitatea de Stat din Chişinău (1995-1997).Este un scriitor şi matematician pe care 
şi-l revendică americanii, conform Wikipedia „american de origine română”, profesor de matematică la 
Universitatea New Mexico din Statele Unite. 



Lucrări elaborate 

Autor prolific, a publicat peste 75 de cărţi şi 100 de articole şi note ştiinţifice. A scris poeme („Distihuri 
paradoxiste”, „Formule pentru spirit”, „Cântece de mahala”, „Emigrant la infinit”, cu o prefaţă de Cezar 
Ivănescu, „Exist împotriva mea”, cu o prefaţă de Gheorghe Tomozei), proză scurtă („Scrieri defecte”), un 
roman numit paradoxal NonRoman, teatru (trilogia „Metalstorie” şi piesele pentru copii „întâmplări cu 
Păcală”), plus traduceri. A creat şi în franceză („Le sens du nonsens” - apreciat de Eugen Ionesco, „Anti- 
chambres, antipoesies, ou bizarreries”) şi engleză („Dark Snow”, „Circles of lights”). Disident pe vremea lui 
Ceauşescu, fuge în Turcia în 1988 unde stă în lagărul de refugiaţi politici doi ani de zile efectuând munci din 
cele mai diferite, până obţine viza de emigrare în America, unde ajunge în primăvara lui 1990. Peripeţiile şi 
păţaniile din lagăr şi exil le descrie pe larg în jurnalele sale publicate. în literatură a iniţiat curentul de 
avangardă numit paradoxism la care au participat peste 300 de scriitori de pe glob (vezi cele patru antologii 
paradoxiste internaţionale apărute), iar în artă a tipărit doua albume de ‘Out-Arf (2000 şi 2002). în 
matematică a publicat articole şi cărţi în „Teoria numerelor”, „Statistică”, „Geometrie neeuclidiană”, 
„Structuri algebrice şi aplicaţii matematice în fuziunea informaţiei”. Mulţi matematicieni străini au studiat 
şirurile şi funcţiile sale. A mai contribuit cu studii de filozofie (extinderea dialecticii la neutrosofie) şi articole 

de fizică cuantică. 

îndrăgostit de plaiurile natale 

în una din cărţile sale intitulată „Ultrapolemici cu LITeRe mari şi MICI”, autorul are un capitol intitulat 
„Amintiri de care nu doresc să-mi mai aduc aminte” din care redăm mai jos câteva fragmente: „Acum la 
distanţă oceanică de locurile adolescenţei mele tulburi, parcă văd cu un alt ochi viaţa de-atunci . . . Eram mai 
tânăr cu peste 20-25 ani, obraznic cu pedagogii şi profesorii, independent, cumva neconformist. De-aceea, 
zidurile bătrânei Şcoli Normale se amplificau precum cele ale Bastiliei, în sufletul meu de copil obişnuit să 
zburde liber în satul său. Căci nici o restricţie nu-mi impuseseră părinţii, pe când eram în clasele primare. 
M-adusese biata mama de la ţară, aveam un pantalon de -mi atârna până la pământ. La internat - în anul întâi 
- dormeam doi elevi într-un pat, ne acopeream cu o plapumă, trăgeam când unul, când altul de ea, iar 
dimineaţa ne trezeam dezveliţi amândoi! Ieşirea în oraş cu bilet de voie, 2-3 ore la sfârşit de săptămână, ca să 
nu mai pun la socoteală luni întregi de zile, când eram consemnat să nu părăsesc curtea liceului, ca pedeapsă 
pentru isprăvile mele trecute - simţind atmosfera de-aci ca pe un adevărat regim cazon. Săritul gardului prin 
spatele terenului de sport, ori lateral pe lângă internatul cel mic . . .., „dacă voi nu mă vreţi, atunci îmi dau eu 
singur bilet de voie!” - vorba lui . . . Lăpuşneanu! - şi fugeam la meci pe stadionul central, nebunie pentru 
mine să văd pe „Ştiin-ţa Cra-io-va, astăzi vrem vic-to-ria!” ... şi altă ambiţie de-a mea: să intru fără bilet pe 
sub gardul de sârmă. Fotbalul de masă pe catedră, înainte de venirea profilor, cu amicul Ştefan Aurel - el juca 
cu pieptenul, iar eu cu unghia de la deget, de se-amuzau chibiţii pe margine! Până când o voce salvatoare ne 
avertiza: „Bă vine ! Venirea vacanţelor, când rupeam toate caietele (nu ştiu ce era în mintea mea ! . . . „ că să nu 
mă car cu ele după mine, pe ruta întotdeauna aglomerată spre Bălceşti)”. 

